Phryganeidae

Amagupsychinae
 Phryganeinae
 Yphriinae

Phryganeidae er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i. Denne familien omfatter de største og mest oppsiktsvekkende vårfluene i den norske faunaen.

Utseende 
Middelsstore til store (vingespenn opp til minst 75 mm) vårfluer. denne familien omfatter de største vårfluene i den norske faunaen, den gråspraglete Phryganea grandis og den sommerfugl-lignende Semblis phalaenoides. Vingene er store og forholdsvis brede. Hos slekten Semblis er forvingene gulaktige med store, svarte flekker, disse vårfluene kan minne mye om sommerfugler. Andre arter har nettmønstrede vinger (blant andre Oligostomis reticulata). Forbeina har to sporer, mellom- og bakbeina fire. De har punktøyne (ocelli) og maksillarpalpene er fire-leddete hos hannene, fem-leddete hos hunnene.

Levevis 
Larvene til Phryganeidae lever i stillestående eller saktestrømmende ferskvann. Noen arter er planteetere, andre er rovdyr som lever av små ferskvannsdyr. Larvene bygger sylindriske hus av plantedeler, som ofte er arrangert i et regelmessig spiralmønster.

Utbredelse 
Phrygaenidae finnes bare på den nordlige halvkulen.

Systematisk inndeling / norske arter 

 Ekte insekter (Ectognatha)
 Vingede insekter (Pterygota)
 Holometabole insekter (Holometabola, «insekter med fullstendig forvandling»)
 Vårfluer (Trichoptera)
 Gruppen Integripalpia
 Overfamilien Phryganeoidea
 Familien Phryganeidae Leach, 1815
 Underfamilien Amagupsychinae Cockerell, 1925 – bare én, utdødd, slekt:
 Slekten Amagupysche Cockerell, 1925
 Underfamilien Phryganeinae Leach, 1815
 Slekten Agrypnia Curtis, 1835 – i Norge:
 Agrypnia obsoleta (Hagen, 1864) – over hele landet
 Agrypnia pagetana Curtis, 1835 – spredt over det meste av Norge
 Agrypnia picta Kolenati, 1848 – spredt over det meste av Norge
 Agrypnia sahlbergi (McLachlan, 1880) – bare kjent fra Troms i Norge
 Agrypnia varia (Fabricius, 1793) – nord til Nord-Trøndelag
 Slekten Hagenella Martynov, 1924 – i Norge:
 Hagenella clathrata (Kolenati, 1848) – funnet i Vestfold, Nordland og Finnmark, sjelden
 Slekten Oligostomis Kolenati, 1848 – i Norge:
 Oligostomis reticulata (Linnaeus, 1761) – østlig art
 Slekten Oligotricha Rambur, 1842 – i Norge:
 Oligotricha lapponica (Hagen, 1864) – spredt over det meste av Norge
 Oligotricha striata (Linnaeus, 1758) – nord til Nord-Trøndelag
 Slekten Phryganea Linnaeus, 1758 – i Norge:
 Phryganea bipunctata Retzius, 1783 – over hele landet
 Phryganea grandis Linnaeus, 1758 – over hele landet
 Slekten Semblis Fabricius, 1775 – i Norge:
 Semblis atrata (Gmelin, 1790) – sjelden, østlig art
 Semblis phalaenoides (Linnaeus, 1758) – bare kjent fra Østfold i Norge
 Slekten Trichostegia Kolenati, 1848 – i Norge:
 Trichostegia minor (Curtis, 1834) – Østlandet, Sørlandet, vest til Rogaland
 Underfamilien Yphriinae Wiggins, 1962 – bare én slekt:
 Slekten Yphria Milne, 1934

Kilder 

 Solem, J.O. og Andersen, T. (1996) Trichoptera, Vårfluer. Side 172-180 i: Aagaard, K. og Dolmen, D. (red.): Limnofauna norvegica. Tapir, Trondheim. ISBN 82-519-1214-8

Eksterne lenker 
 
 Norsk Entomologisk forening – for deg som vil lære mer om insekter.
 Tree of life - Vårfluer - engelskspråklig. Med fine bilder.
 Sjekkliste over verdens vårfluer
 Bildegalleri over nordamerikanske arter

Vårfluer